रांची. राष्ट्रपति शासन है। राज्यपाल के जिम्मे पूरे राज्य के विकास की जिम्मेवारी है। लेकिन, राजभवन में जहां खुद वह रहते हैं, वहां और आस-पास की स्थिति ये है कि बिना नाक पर रूमाल रखे कोई निकल नहीं सकता। आस-पास रहने वाले तो इसे हर दिन झेलने को मजबूत हैं। दरअसल राजभवन के सामने ही नागाबाबा खटाल में एटूजेड का कचरा डंपिंग यार्ड है।
इसकी बदबू से यहां से गुजरने वाला हर राहगीर परेशान होता है। आसपास रहने वालों के बच्चें तो गंदगी, बदबू और भारी मात्रा में मच्छर बढ़ने से अक्सर बीमार भी पड़ जाते हैं। ऐसा नहीं है कि शासन को इसकी जानकारी नहीं है। पर, बनती हैं सिर्फ योजनाओं पर योजनाएं। होता कुछ नहीं। जबकि, इससे राजधानी की छवि भी खराब हो रही है। निगम ने यह जमीन एटूजेड को ट्रांसफर स्टेशन के लिए दी थी। लेकिन, कंपनी ने यहां कचरे का मिनी डंपिंग यार्ड बना दिया। बार-बार एटूजेड की गाड़ियों के यहां आने-जाने से जाम भी लगा रहता है।
कई बार हुई शिकायत
डंपिंग यार्ड हटाने के लिए कई बार निगम सीईओ को पत्र लिखा गया, पर कुछ नहीं हुआ। यहां के बाशिंदे कहने लगे हैं कि पहले अवैध तरीके से रह रहे लोग ही इससे बेहतर थे।
॥झारखंड में कुछ नहीं हो सकता। ऊपर बैठे लोग अपने फायदे के लिए जनता को बीमारी बांट रहे हैं। पहले सैकड़ों लोगों को उजाड़ा , फिर जहां पार्क बनाना था, उस करोड़ों की जमीन को डंपिंग यार्ड बनाने के लिए दे दिया।
गुड्डू शर्मा, राहगीर
॥नगर निगम ने एटूजेड पर मेहरबानी कर आम लोगों को परेशानी में डाल दिया। यहां रूमाल लगाना मजबूरी है। एटूजेड का मिनी डंपिंग यार्ड यहां से नहीं हटा तो बारिश में परेशानी और बढ़ेगी।ञ्जञ्ज
राजीव गुप्ता, राहगीर
॥खटाल से एटूजेड का ट्रांसफर स्टेशन हटाने की प्रक्रिया चल रही है। हरमू नदी के पास एटूजेड को जमीन दी गई है। खटाल में अगर अभी भी कचरा डंप हो रहा है, तो बंद कराया जाएगा।
एसके लाल, डिप्टी सीईओ निगम
hin_Deva hin_Deva hin_Deva hin_Deva hin_Deva bho_Deva hin_Deva bho_Deva hin_Deva bho_Deva